Còcios de Nostra Sennora 'e Is Gràssias
Ilbono

Rit.
     Benne bella dda bieus
     Ingente che-i s'aurora
     e devotos adi pedeus
     gràssias de Is Gràssias Sennora.

1.
Tesoro ocultu e sagrau
dda venerant e predìcant
is iscrituras nos publìcant
chi est mari pienau
ca ogni bene at donau
e nosi 'onat a dogn 'ora.

Benne bella dda bieus...

2.
Cussu retratu divinu
fatu senz 'e oguali
po su mundu universali
de pinzellu pellegrinu
ammirada po prus finu
essende arti superiora.

Benne bella dda bieus...

3.
In cuss'ermosu sacràriu
suta cristallu e cortina
cun s'assistènsia divina
est de gràssias summàriu
singulari santuàriu
e de totus protetora.

Benne bella dda bieus...

4.
Gràssias pedint is dolentes
e gràssias pedint is sanus
gràssias nd'andant in manus
cun prodìgius evidentes
mannus, piticus, innossentes
favorei bell'aurora.

Benne bella dda bieus…

5.
In annus calamidosos
prenos de grand'agonia
bèngiat cun bella allegria
cun ogros bellos piedosos
a is ci 'enint chesciosos
chi siat consoladora.

Benne bella dda bieus...

6.
Sigat sa voluntade
s 'innamoret sa gente
siat sempre pia e clemente
a dogn'ora mirade
e cun gràssias cumpensade
is bisitas Amadora.

Benne bella dda bieus...

7.
Issa est portu seguru
In su tempestosu mari
est porta celestiali
centru de amore puru
fìgurada forte muru
de sapiènsia ancora.

Benne bella dda bieus…

8.
Sa Divina Onnipotènsia
contras a nos indignada
dda placat disarmada
cun sollecita frecuènsia
est Mama 'e clemènsia
in sa pàtria triunfadora.

Benne bella dda bieus…

9.
De totu sa Sardigna
dd'oferint erricus tesoros
e chi non podent is coros
dd'arrecumandant impigna
Mama pia e benigna
perdonu dona e implora.

Benne bella dda bieus…

10.
Bieus Sennora amada
bènnere novamente
e miraculosamente
'enit ben 'acetada
de totus venerada
po ùnica difensora.

Benne bella dda bieus…

11.
Cali unda beneita
cali carru festosu
cali giù gioiosu
nd'at batiu custa Maistra
ca non creèus a sa vista
de ammirai custa Sennora.

Benne bella dda bieus
lugente che-i s'aurora
e devotos ddi pedeus
gràssias de Is Gràssias Sennora.

(Ilbono)